Domingo Tarasconi

Domingo Alberto Tarasconi, nado o 20 de decembro de 1903 e finado o 3 de xullo de 1991 en Buenos Aires foi un futbolista arxentino que xogaba na demarcación de dianteiro centro.

 Traxectoria 
Comezou a xogar en Atlanta co que debutou en 1921. Ao ano seguinte fichou por Boca Juniors co que disputou 236 encontros e anotou 193 goles en dez anos. No club xeneize gañou catro campionatos de afeccionados (1923, 1924, 1926 e 1930), un campionato profesional (1931), 5 Copas da Arxentina e 1 Campionato de Honra (1925). Foi o máximo anotador da liga arxentina nos campionatos de 1922 (11 goles), 1923 (40 goles), 1924 (16 goles) e 1927 (32 goles).

Participou na xira que Boca realizou por Europa en 1925 e na que anotou seis tantos.

Deixou Boca no ano 1932, xogando posteriormente en Newell's Old Boys, Club General San Martín e Argentinos Juniors.

No ano 1934, xogando no Club General San Martín na liga de afeccionados, volveu ser o máximo goleador do campionato con 16 goles.

Tarasconi é o cuarto máximo goleador de Boca Juniors con 193 goles, por detrás de Martín Palermo (222), Roberto Cherro (220) e Francisco Varallo (194).

 Coa selección de fútbol 
Debutou coa Selección de fútbol da Arxentina en 1922, coa que se declarou medalla de prata nos Xogos Olímpicos de 1928 dos que tamén foi o máximo goleador con 11 goles en catro encontros. Tamén foi Campión da Copa América en tres ocasións, 1925, 1927 e 1929.

As súas cifras anotadoras nos Xogos Olímpicos de 1928, unha media de 2,75 goles por encontro, constitúen o récord en competición oficial internacional.

 Véxase tamén 
 Ligazóns externas 
 Estatísticas do xogador 

Categoría:Nados en Buenos Aires
Categoría:Nados en 1903
Categoría:Finados en 1991
Categoría:Futbolistas olímpicos da Arxentina
Categoría:Xogadores do CA Atlanta
Categoría:Xogadores do CA Boca Juniors
Categoría:Xogadores do CA Newell's Old Boys
Categoría:Xogadores do Club General San Martín
Categoría:Xogadores do Argentinos Juniors
Categoría:Xogadores da selección de fútbol da Arxentina
Categoría:Arxentinos de ascendencia italiana
Categoría:Medallistas olímpicos de prata pola Arxentina
Categoría:Medallistas olímpicos en fútbol
Categoría:Medallistas nos Xogos Olímpicos de 1928
Categoría:Futbolistas nos Xogos Olímpicos de 1928
Categoría:Futbolistas gañadores da Copa América